《过吴门不及访弇州王公寄怀十首 其三》
明代·胡应麟

谕蜀传司马，还吴忆士龙。万峰吟薜荔，一径把芙蓉。

月落干将倚，云飘太乙从。异时成握手，白眼坐高舂。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。